Tathya - ସବୁଜ ଫର୍ମର ନକଲ ବ୍ୟବହାର ହେବ\nସବୁଜ ଫର୍ମର ନକଲ ବ୍ୟବହାର ହେବ\n2019-Jan-10 | ଭୁବନେଶ୍ୱର\nକାଳିଆ ଯୋଜନାରେର ଅର୍ନ୍ତଭୁକ୍ତ ହେବାପାଇଁ ଚାଷୀମାନେ ସବୁଜ ଫର୍ମ ପୂରଣ କରି ନିଜେ ସବୁଜ ଡ୍ରପ ବକ୍ସରେ ପକାନ୍ତୁ । ଯଦି ସବୁଜ ଫର୍ମ ପାଇବାରେ ଆବେଦନକାରୀ କୌଣସି ଅସୁବିଧାର ସମ୍ମୁଖୀନ ହୁଅନ୍ତି, ରାଜ୍ୟ ସରକାରଙ୍କ ଦ୍ୱାରା ବିଭିନ୍ନ ସମ୍ବାଦପତ୍ରରେ ପ୍ରକାଶିତ ହୋଇଥିବା ସବୁଜ ଫର୍ମର ନକଲକୁ ସବୁଜ ଫର୍ମ ଆବେଦନ ପତ୍ର ଭାବରେ ବ୍ୟବହାର କରିପାରିବେ ।\nଚିଠା ତାଲିକାରେ ନିଜ ନାମ ସଂଯୋଗ କରିବା ପାଇଁ ସବୁଜ ଫର୍ମ ଗ୍ରାମପଞ୍ଚାୟତ କାର୍ଯ୍ୟାଳୟରେ ମାଗଣାରେ ଉପଲବ୍ଧ । ସବୁଜ ଫର୍ମ ପାଇବା ପାଇଁ କୌଣସି ମଧ୍ୟସ୍ଥିଙ୍କ ସାହାଯ୍ୟ ନ ନେବାକୁ କିମ୍ବା କୌଣସି ଅର୍ଥ ନ ଦେବା ପାଇଁ ଚାଷୀମାନଙ୍କୁ ରାଜ୍ୟ ସରକାର ପରାମର୍ଶ ଦେଇଛନ୍ତି ।\nକାଳିଆ ଯୋଜନା ସମ୍ବନ୍ଧୀୟ ୱେବସାଇଟ୍ www.kalia.co.in ରେ ଯାଇ ସେଥିରେ ଥିବା ସବୁଜ ଫର୍ମକୁ ଡାଉନ୍ଲୋଡ୍ କରି ତାକୁ ମଧ୍ୟ ସବୁଜ ଫର୍ମ ଆବେଦନ ପତ୍ର ଭାବରେ ବ୍ୟବହାର କରିପାରିବେ ।\nଏହା ରାଜ୍ୟ ସରକାରଙ୍କ ଦ୍ୱାରା ସ୍ଥାପନ କରାଯାଇଥିôବା କାଳିଆ ଯୋଜନା ସମ୍ବନ୍ଧୀୟ ଏକ ସୂଚନା ପ୍ରଦାନର ବ୍ୟବସ୍ଥା । କୌଣସି ଚାଷୀ / ବ୍ୟକ୍ତି ୦୮୦୬୧୧୭୪୨୨୨ ନମ୍ବରକୁ ମିସ୍ କଲ କଲେ ତାଙ୍କର ମୋବାଇଲ ଫୋନକୁ ଆପେ ଆପେ କାଳିଆ ଯୋଜନା ସଂପର୍କରେ ବିଭିନ୍ନ ସୂଚନା ଏସ୍.ଏମ୍.ଏସ୍. ପଠାଯାଏ । ଆଜି ସୁଦ୍ଧା ଏହି ସୂଚନା ପ୍ରକ୍ରିୟାରେ ୨.୫୭ ଲକ୍ଷ କୃଷକ ଯୋଗଦାନ କରିପାରିଛନ୍ତି ।\n'କାଳିଆ' ଯୋଜନା ବିଷୟରେ ଜାଣିବା ପାଇଁ ୧୯ ଲକ୍ଷ ୫୩ ହଜାରରୁ ଅଧିକ ଏସ୍.ଏମ୍.ଏସ୍. ଲୋକମାନଙ୍କୁ ପଠାଇ ଦିଆଯାଇଛି ଏବଂ ଆଜି ସୁଦ୍ଧା ୩ ଲକ୍ଷ ୧୨ ହଜାର ଲୋକ 'କାଳିଆ ୱେବସାଇଟ୍'କୁ ବ୍ୟବହାର କରି ଏହି ଯୋଜନା ସମ୍ବନ୍ଧରେ ଅଧିକ ତଥ୍ୟ ଜାଣିପାରିଛନ୍ତି ।
